Id-Deċiżjoni tal-Kummissjoni
tat-13 ta' Diċembru 2002
li temenda d-Deċiżjonijiet 2001/881/KE li tagħmel lista ta' postijiet ta' ispezzjoni fuq il-fruntiera approvati għal kontrolli veterinarji fuq annimali u prodotti ta' l-annimali minn pajjiżi terzi, u 2002/459/KE li telenka l-lista ta' l-unitajiet fin-network tal-kompjuter ANIMO
(notifikata taħt in-numru tad-Dokument K(2002) 4987)
(Test b'rilevanza għaż-ŻEE)
(2002/986/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsil 97/78/KE tat-18 ta' Diċembru 1997 li tistabbilixxi il-prinċipji li jirregolaw l-organizzazzjoni ta' kontrolli veterinarji dwar il-prodotti li jidħlu fil-Komunità minn pajjiżi terzi [1], kif emendata bid-Deċiżjoni tal-Kummissjoni 2000/208/KE [2], u b'mod partikolari l-Artikolu 6(2) tagħha,
Wara li kkunsidrat d-Direttiva tal-Kunsill 91/496/KEE tal-15 ta' Lulju 1991 li stabbiliet il-prinċipji li jirregolaw l-organizzazzjoni ta' kontrolli veterinarji fuq annimali li jidħlu fil-Komunità minn pajjiżi terzi u li jemendaw d-Direttivi 89/662/KEE, 90/425/KEE u 90/675/KEE [3] hekk kif emendati fl-aħħar mid-Direttiva 96/43/KE [4], u b'mod partikolari l-Artikolu 6(4) tagħha,
Peress:
(1) Il-lista ta' postijiet ta' ispezzjoni fuq il-fruntiera għall-kontrolli veterinarji fuq annimali ħajja u prodotti ta' l-annimali minn pajjiżi, approvata b'Deċiżjoni tal-Kummissjoni 2001/881/KE [5] hekk kif emendata fl-aħħar bid-Deċiżjoni 2002/445/KE [6],li tinkludi n-numru ta' unità ANIMO għal kull kamra t'ispezzjoni tal-fruntiera, għandha tkun aġġornata sabiex tikkunsidra l-iżviluppi partikolari f'ċerti Stati Membri u ispezzjonijiet tal-Komunità.
(2) Il-lista ta' unitajiet ANIMO fid-Deċiżjoni tal-Kummissjoni 2002/459/KE [7], li tinkludi n-numru ta' unità ANIMO għal kull post ta' ispezzjoni fil-fruntiera tal-Komunità, għandha għalhekk tiġi aġġornata biex tieħu kont ta' xi tibidliet rilevanti u biex żżomm lista identika ma dik fid-Deċiżjoni 2002/881/KE.
(3) Il-miżuri previsti f'din id-Deċiżjoni jaqblu ma' l-opinjoni tal-Kumitat Permanenti tal-Katina ta' L-Ikel u s-Saħħa ta' l-Annimali,
ADOTTA DIN ID-DEĊIŻJONI
Artikolu 1
L-Anness tad-Deċiżjoni 2001/881/KE hu ssostitwit mit-test fl- Anness I ta' din id-Deċiżjoni.
Artikolu 2
L-Anness tad-Deċiżjoni 2002/459/KE hu emendat skond l-Anness II ta' din id-Deċiżjoni.
Artikolu 3
L-Istati Membri huma d-destinatarji ta' din id-deċiżjoni.
Magħmula fi Brussel, nhar it-13 ta' Diċembru 2002.